Du er her: J.F. Willumsens Museum Udstillinger Tidligere udstillinger
Besøg museetUdstillingerAktuelle udstillingerTidligere udstillingerI BØLGEN BLÅFarvefeberNaturmøderCafé DollyNy keramikPeter CarlsenViera CollaroTegneseriekonkurrenceAfsætBjergbestigerskenKongesønnenDansebillederKrigens AftrykMuseets samlingOm J.F. WillumsenOm museetAktuelle projekterForskningBilledskoleUndervisningCafé FerdinandNyhederPresseE-shop
Kaspar Bonnén: "I symbolernes skygge. Skulpturer af J.F. Willumsen og Kaspar Bonnén". 2007
DialogudstillingerI 1976 blev arrangeret den første af en række dialogudstillinger, hvor nulevende billedkunstnere sættes i sammenhæng med Willumsens værker. Kunstnerne indbydes til at "gå i dialog" med Willumsens kunst med det formål at belyse bestemte temaer i hans værker. I en udstilling med Richard Mortensen på museet i 1976, blev Mortensens farvestærke, abstrakte billeder sammenstillet med Willumsens malerier og skulpturer, hvorved farven i Willumsens værker blev fremhævet og understreget. Senest blev en dialogudstilling vist i 2007, da billedkunstner Kaspar Bonnén gik i dialog med Willumsens skulpturer i udstillingen "I symbolernes skygge. Skulpturer af J.F. Willumsen og Kaspar Bonnén".
J.F. Willumsens relation til samtidige kunstnereI andre særudstillinger har temaet været Willumsens relation til samtidige kunstnere, som i "J.F. Willumsen og Den frie Udstillings første år 1891-1898", der blev vist på museet i 1982. Her blev Willumsens kunst fra denne periode præsenteret sammen med udvalgte værker af de andre danske kunstnere, der var med til at starte protestudstillingen Den frie Udstilling.
Temaudstillinger om J.F. WillumsenEn anden type særudstilling, der udvider kendskabet til Willumsens kunst eller til hans Gamle Samling, er temaudstillingerne, der behandler Willumsens arbejdsproces. Dette var tilfældet med udstillingerne "Willumsens Badende børn - fra skitse til færdigt billede" fra 1990 og "J.F. Willumsens maleteknik", vist i 1992, som gav indsigt i Willumsens teknikker og arbejdsmetode. Udstillinger, der vedrører Willumsens private kunstsamling, Gamle Samling, har vist et særligt udvalg af samlingens værker, som i "Italienske tegninger fra J.F. Willumsens "Gamle Samling" (I) og (II)" fra henholdsvis 1984 og 1988. Derudover har Gamle Samlings værker også været vist i dialog med Willumsens egne værker i udstillingen "Pegasus og Tanagra. Antikken i J.F. Willumsens kunst og samling" fra 1997, hvor de antikke elementer i Willumsens arbejdsproces blev belyst, og samtidig redegjordes der for de klassiske værker i Gamle Samling.
SanseudstillingerPå museet har der ligeledes løbende været arrangeret forskellige sanseudstillinger for børn. På den første sanseudstilling i 1979 "Sansning og Sammenhæng" af billedkunstnerne Henrik Have og Susanne Ussing, opstod en mangfoldighed af genskabninger og understregninger i Willumsens kunst. En udstoppet Pegasus, en gul vandseng, skumgummitotter, glasskår, en hule, et byggestillads, hvedegræs og meget mere blev bindeled mellem J.F. Willumsen og børnene. I udstillingen "FIGUR", 1983, lod billedkunstneren og scenografen Kirsten Justesen børn opleve skulptur gennem deres krop. Ved at se på skulptur, være skulptur og lave skulptur oplevede de form og bevægelse i rummet.
Tidligere udstillinger på J.F. Willumsens Museum:
2016: "Farvefeber". Læs mere >>
2015/16: "Naturmøder". Læs mere >>
2014/15:"Krigens aftryk". Læs mere >>
2013: "Café Dolly. Picabia. Schnabel. Willumsen". Læs mere
2012/13: "Ny keramik i dialog med Willumsen". Læs mere >>
2010/11: "AFSÆT". Fotografiske værker af Mads Gamdrup og Erik Øckenholt. Læs mere >>
2010: "Bjergbestigersken og fysikeren. Rollemodeller i det 20. århundrede". Læs mere >>
2009: "Et værk uden grænser. J.F. Willumsens maleri "Kongesønnens bryllup. 1889 og 1949." Læs mere >>
2008: "Vitale Willumsen. J.F. Willumsens dyrkelse af krop, natur og livskraft"
2007: "I symbolernes skygge. Skulpturer af J.F. Willumsen og Kaspar Bonnén"
2006: "Det var i den hvide sommer". En videoinstallation ved Niels Lomholt.
2006: "Kobling med Willumsen - lån fra Ordrupgaard" 2005 2005: Genåbning af museet. Nyt udstillingsprogram "Sansning og reflektion"
2001: "Rammeskrift Til J.F. Willumsen. Dialog med Lars Bukdahl 1997: "Pegasus og Tanagra. Antikken i J.F. Willumsens kunst og samling" 1996: "Demons Stemme". En videoinstallation ved Niels Lomholt 1995: "Fiktion og virkelighed. J.F. Willumsens fotografier" 1994: "Udtryk til skue". Sanseudstilling for børn ved Cai-Ulrich von Platen 1992: "J.F. Willumsens maleteknik" 1992: "Gylden Storm". Opera og viewmasterudstilling ved Jacob Schokking, Jan Goorissen og Morti Vizki 1992: "KONCERNº/WILLUMSEN" ved Søren Andreasen, Jan Bäcklund, Jacob Jakobsen og Jørgen Michaelsen 1991: "Fortabelse" ved Lone Høyer Hansen 1990: "Willumsens Badende børn - fra skitse til færdigt billede" 1988: "Himmelgåden". Sanseudstilling for børn ved Lilian Polack 1988: "Italienske tegninger fra J.F. Willumsens "Gamle Samling"(II)" 1987: "Troløst draperi" på Willumsen ved Kirsten Justesen 1984: "Italienske tegninger fra J.F. Willumsens "Gamle Samling"(I)" 1983: "FIGUR". Sanseudstilling for børn ved Kirsten Justesen 1982: "J.F. Willumsen og Den frie Udstillings første år 1891-1898" 1980: "Willumsens Hørup-monument" 1979: "Sansning og Sammenhæng". Sanseudstilling for børn ved Henrik Have og Susanne Ussing 1978: "Arme og Ben på Willumsen" ved Ursula Reuter Christiansen, Poul Gernes, Erik Hagens, Per Kirkeby, Bjørn Nørgaard, Lene Adler Petersen, Henning Christiansen og Richard Winther 1977: "J.F. Willumsens pasteller" 1986: "J.F. Willumsens keramiske værker 1891-1900" 1976: "J.F. Willumsens arbejdsmetode" 1976: "Richard Mortensen på J.F. Willumsens Museum" 1975: "Gamle Samling. Udvalgte malerier"